বাংলাদেশে কম্পিউটারের ইতিহাস
ষাটের দশকে দেশে ও বিদেশে বৈজ্ঞানিক গবেষণাসহ ব্যাংক-বীমা ও ব্যবসা-বাণিজ্যে দ্রুত প্রসার ঘটতে শুরু করে; এবং এজন্য রুটিন হিসাবের পরিমাণ যেমন বৃদ্ধি পায় তেমনি প্রয়োজন হয়ে পড়ে হিসাবে দ্রুততা আনয়নের। বড় বড় অনেক প্রতিষ্ঠানে হাতে-কলমে হিসাব পরিচালনা প্রায় অসম্ভব হয়ে ওঠে। এসময় দেশের কয়েকটি বৃহৎ প্রতিষ্ঠান ব্যয়বহুল মেইনফ্রেম কম্পিউটার স্থাপন করে। ষাটের দশকের শেষ দিকে তদানীন্তন হাবিব ব্যাংক IBM 1401 কম্পিউটার এবং ইউনাইটেড ব্যাংক IBM 1901 কম্পিউটার স্থাপন করে। প্রধানত ব্যাংকের যাবতীয় হিসাব-নিকাশের জন্য ব্যবহূত এসব কম্পিউটার ছিল তৃতীয় প্রজন্মের মেইনফ্রেম ধরনের।
ডেস্কটপ কম্পিউটার
১৯৮০ এবং ১৯৯০ দশকে ডেস্কটপ কম্পিউটার জনপ্রিয় হয়ে ওঠে। তার মধ্যে সবচেয়ে জনপ্রিয় ছিল আইবিএমের পিসি এবং এটির কৃত্রিমগুলো। তারপরে ছিল এ্যপলের মেকিনটোস এবং তারপর ছিল কমোডোর এমিগা। কমোডোর ১৯৮০ দশকের মধ্যভাগে জনপ্রিয়তা পায় এবং ১৯৯০ দশকের শুরুর দিকে এর জনপ্রিয়তায় ভাটা পড়ে।